Kinatrollhassel

Kinatrollhassel (Hamamelis mollis) er en busk i trollhasselfamilien.

Busken er løvfellende og blir opptil åtte meter høy. Den sprer seg med rotskudd. Bladene er eggformede, 8–15 cm lange og 6–10 cm brede med seks–åtte par nerver. Undersiden er dekket med grå stjernehår, og oversiden er ru med spredte stjernehår. Bladgrunnen er asymmetrisk og hjerteformet. Busken blomstrer svært tidlig, før løvsprett i januar til mars. Blomstene dufter sterkt. Begerbladene er hårete og brune på utsiden og purpur på innsiden. Kronbladene er gule med rød basis, og de er ikke så krøllete som hos slektningen japantrollhassel (H. japonica). 

Arten vokser vilt 300–800 moh. i kratt og skog i de kinesiske provinsene Anhui, Guangxi, Hubei, Hunan, Jiangxi, Sichuan og Zhejiang. Den tidlige blomstringen gjør at den dyrkes i hager overalt i tempererte strøk. Den er en av foreldreartene til hagebusken hybridtrollhassel (H. × intermedia). I Norge kan kinatrollhassel dyrkes på lune steder i lavlandet i Sør-Norge (herdighetssone 2).

Litteratur

Eksterne lenker 

 

Trollhasselfamilien
Kinas endemiske flora